#### **Yhdistyksen toiminta vuonna 2016**

**1 Yleistä** Yhdistys kuuluu paikallisyhdistyksenä OAJ:n Päijät-Hämeen alueyhdistykseen sekä Aikuisopettajien liitto AKOLiin.

 Vuosi 2016 oli ammatillisessa koulutuksessa edelleen rahoitus- ja toimintaympäristöjen muutosten aikaa. Yhteistoimintaneuvotteluiden jälkeen on tullut myös irtisanomisia ja osa-aikaistamisia. Epävarmuus työpaikkojen säilymisestä jatkui myös työpaikkansa säilyttäneiden keskuudessa. Ammatillisen koulutuksen reformi on herättänyt huolta aikuiskoulutuksen asemasta lainsäädännössä ja koulutuksen järjestämisessä.

 Vapaan sivistystyön valtionosuusleikkaus oli n. 5 %. Kansalaisopistoissa on vähän päätoimisia opettajia, joten resurssileikkaukset tuntuivat tuntiopettajien työmahdollisuuksissa.

**2 Jäsenistö**

OAJ:n jäsenrekisterin mukaan vuoden 2016 päättyessä yhdistyksessä oli 111 jäsentä.

Yhdistyksen jäsenistä noin 2/3 toimi ammatillisen aikuiskoulutuksen ja 1/3 vapaan sivistystyön oppilaitoksissa.

**3 Talous** Vuoden 2016 ali/ylijäämä ja tase kirjoitetaan tähän tilinpäätöksen valmistuttua.

Jäsenmaksu vuonna 2016 oli 1,27 %, joka koostuu kolmesta maksusta: OAJ ja Opettajien työttömyyskassa 0,95 %, AKOL 0,20 % ja P-Hao 0,12 %. AKOL maksaa kaikkien jäsentensä alueyhdistysmaksut, joka on Päijät-Hämeessä 0,02 %.

**4 Kokoukset ja toimihenkilöt**

**Yhdistyksen sääntömääräinen kevätkokous** oli perjantaina 12.5.2016 oli Lahden Seurahuoneella. Ennen kokousta olivat työhyvinvoinnista kertomassa Lahden kaupungin työhyvinvointivaltuutettu Juha-Pekka Tolonen ja koulutuskonserni Salpauksen työsuojeluvaltuutettu Armi Lehtinen. Alueyhdistyksen puheenjohtaja Heli Pohjonen kertoi OAJ:n Joku roti -kampanjasta.

**Sääntömääräinen syyskokous** pidettiin perjantaina 16.12.2016 Mukkulan kartanossa.

**Yhdistyksen** **hallitus** kokoontui 6 kertaa:

26.01. Lahden aikuiskoulutuskeskus

16.03. Lahden aikuiskoulutuskeskus

25.04. Lahden aikuiskoulutuskeskus

01.06. Santa Fé, kokous ja ruokailu

01.09. Lahden aikuiskoulutuskeskus

22.11. Lahden aikuiskoulutuskeskus

**Hallitus 2016:**

## Merja Kittelä, puheenjohtaja

## Varsinainen jäsen Henkilökohtainen varajäsen

## Airi Aikio, varapuheenjohtaja Tuija Niemeläinen

## Virpi Kellokoski, sihteeri, jäsenasiat Tuula Brocke

## Mari Keituri, tapahtumavastaava Tuija Vähävuori

## Kimmo Salakka, taloudenhoitaja Ville Lehtinen

Mari Lampinen, tiedottaja Marja Jäppinen

## Tarja Härkönen

 Marja-Liisa Jokitalo

Toiminnantarkastajat olivat Ritva Kareketo ja Tanja Maksimainen.

**5 Tiedottaminen**

Tiedottaminen hoidettiin sähköpostin sekä yhdistyksen www-sivujen kautta. Yhdistyksen sivujen osoite on [www.phao.fi](http://www.phao.fi). Yhdistyksen kokouksiin lähetettiin kutsut sähköpostilla. Yhdistyksellä ei ole seniorijäsenten sähköpostiosoitteita, mutta niitä pyritään saamaan, jotta heidät voidaan kutsua kevät- ja syyskokouksiin.

OAJ:n Päijät-Hämeen alueyhdistyksen sivuilta www.[oajpaijathame.fi](http://oajpaijathame.fi) löytyy tietoa alueyhdistyksen toiminnasta ja jäsenille tarkoitetuista tilaisuuksista, OAJ:n jäsensivuilta [www.oaj.fi](http://www.oaj.fi) jäseneksi liittymisestä ja jäseneduista sekä edunvalvonnan ajankohtaisista asioista ja

AKOLin sivuilta ([www.akol.fi](http://www.akol.fi)) liittokohtaisista asioista ja tapahtumista.

**6 Järjestötoiminta valtakunnan tasolla**

Merja Kittelä toimi AKOL:n hallituksen varapuheenjohtajana sekä OAJ:n ammatillisten opettajien (OAO) hallituksessa vapaan sivistystyön edustajana. Lisäksi hän toimi AKOL:n vapaan sivistystyön työehtosopimusneuvojana kuluneen vuoden ajan.

Airi Aikio toimi AKOL:n hallituksen varajäsenenä ja OAJ:n Päijät-Hämeen alueyhdistyksen varsinaisena jäsenenä. Airi Aikio on myös alueyhdistyksen varapuheenjohtaja ja ammatillisen jaoksen puheenjohtaja. Alueyhdistyksen ammatillinen jaos toimi aktiivisesti. Alueyhdistyksen kautta järjestettiin useita koulutustilaisuuksia jäsenistöllemme.

Airi Aikio toimii myös Akava Hämeen aluejohtoryhmässä.

**7 Luottamusmiehet**

Koulutuskeskus Salpauksen aikuiskoulutuksen luottamusmiehenä toimi Marja Kaitainen huhtikuun 2016 loppuun ja 2.5.2016 alkaen Airi Aikio. Hänellä ei ole varaluottamusmiestä.

Lahden kaupungin vapaan sivistystyön opettajien luottamusmiehenä toimi Merja Kittelä.

**8 Tavoitteiden toteutuminen**

|  |  |
| --- | --- |
| **Toimintasuunnitelmaksi vuodelle 2016 kirjatut tavoitteet** | **Toteutuminen vuonna 2016** |
| 1Edunvalvonta toimii pääosin luottamusmiesjärjestelmän ja OAJ Päijät-Hämeen alueyhdistyksen kautta. | Luottamusmiehet Marja Kaitainen/Airi Aikio ja Merja Kittelä edustivat jäseniä vuoden aikana tulleissa edunvalvontatarpeissa. |
| 2Yhdistyksen toiminnan näkyvyydestä huolehditaan. Pyritään kannustamaan jäseniä nettisivujen aktiivisiksi käyttäjiksi (mm. omat sivut, alueyhdistyksen, AKOL:n sekä OAJ:n sivut). | Puheenjohtaja on tiedottanut jäsenistölle asioista sähköpostin ja www-sivujen välityksellä.  |
| 3Rekrytoidaan uusia jäseniä. Pidetään yhdistyksen toimintaa ja liittymismahdollisuutta esillä mm. kevät- ja syyskokouksen yhteydessä tai muuna ajankohtana jäsenillan tai vastaavan avulla.  | Jäsenistön määrä on laskenut toimintavuoden aikana johtuen eläköitymisistä ja irtisanomisista. Opettajia on pyritty saamaan jäseniksi henkilökohtaisten kontaktien avulla. Jäseneksi liittyminen on tapahtunut OAJ:n jäsensivujen kautta sähköisesti. |
| 4Muistetaan jäseniä 50- ja 60-vuotismerkkipäivinä sekä eläkkeelle siirtymisen johdosta. | Merkkipäivämuistamiset hoidettiin vallitsevan käytännön mukaisesti. |
| 5Kannustetaan jäsenistöä hankkimaan kansainvälisyysvalmiuksia, lisäämään ammatillista ja pedagogista osaamista ja huolehtimaan omasta hyvinvoinnistaan työssä. Myönnetään anomuksesta jäsenille taloudellista tukea em. toimintaan. | Jäsenille myönnettiin avustuksia budjettiin varatun määrärahan puitteissa. |
| 6Kannustetaan jäseniä osallistumaan OAJ:n, AKOL:n sekä OAJ:n Päijät-Hämeen alueyhdistyksen koulutus- ja muuhun toimintaan. | Yhdistyksemme jäseniä osallistui vuoden aikana OAJ:n, AKOL:n sekä OAJ:n Päijät-Hämeen alueyhdistyksen koulutus- ja muuhun toimintaan |
| 7Ylläpidetään toimivia yhteistyösuhteita vertaisjärjestöihin ja -yhdistyksiin. | Yhdistyksellä on paikka alueyhdistyksen hallituksessa sekä toimivat yhteydet OAJ:hin, AKOL:iin sekä AKAVA-Hämeeseen. |

 Lahti, 12.5.2017

 Hallitus